arnastofnun/IGC-2024 huggingface dataset:
Mors (stafróf)

Mors er stafróf sem notað er til fjarskipta. Til að mynda stafina eru notaðir ljósblossar, hljóðmerki eða jafnvel punktar og bandstrik. Stafir og önnur tákn málsins samanstanda af stuttum, löngum merkjum og þögnum. Í talmáli er venjulega talað um dah (langt) og dit (stutt) merki.

Mors stafrófið.

A .-&lt;br&gt;

Á .--.-&lt;br&gt;

B -... &lt;br&gt;

C -.-. &lt;br&gt;

D -.. &lt;br&gt;

Ð ..--.&lt;br&gt;

E . &lt;br&gt;

É ..-.. &lt;br&gt;

F ..-. &lt;br&gt;

G --. &lt;br&gt;

H ... &lt;br&gt;

I .. &lt;br&gt;

Í .---. &lt;br&gt;

J .--- &lt;br&gt;

K -.- &lt;br&gt;

L .-.. &lt;br&gt;

M -- &lt;br&gt;

N -. &lt;br&gt;

O --- &lt;br&gt;

Ó --- &lt;br&gt;

P .--. &lt;br&gt;

Q --.- &lt;br&gt;

R .-. &lt;br&gt;

S ... &lt;br&gt;

T - &lt;br&gt;

U ..- &lt;br&gt;

Ú ..-- &lt;br&gt;

V ...- &lt;br&gt;

W .-- &lt;br&gt;

X -..- &lt;br&gt;

Y -.-- &lt;br&gt;

Z --.. &lt;br&gt;

Þ .--..&lt;br&gt;

Æ .-.-&lt;br&gt;

Ö ---.&lt;br&gt;

Mors tölustafir.

1 .---- &lt;br&gt;

2 ..--- &lt;br&gt;

3 ...-- &lt;br&gt;

4 ...- &lt;br&gt;

5 ... &lt;br&gt;

6 -... &lt;br&gt;

7 --... &lt;br&gt;

8 ---.. &lt;br&gt;

9 ----. &lt;br&gt;

0 ----- &lt;br&gt;

Tákn.

Punktur .-.-.- &lt;br&gt;

Komma --..-- &lt;br&gt;

Tvípunktur ---... &lt;br&gt;

Spurningamerki ..--.. &lt;br&gt;

Úrfellingarmerki .----. &lt;br&gt;

Bandstrik -...- &lt;br&gt;

Brotastrik -..-. &lt;br&gt;

Svigi -.--.- &lt;br&gt;

Gæsalappir .-..-.&lt;br&gt;
Perur

Perur (fræðiheiti: "Pyrus") eru tré eða runnar í Rósaætt. Það er einnig nafnið á ávexti þessara tegunda. Nokkrar tegundirnar eru ræktaðar vegna ávaxtarins og/eða sem skrauttré.

Orðsifjar.

Orðið pera er vestur-germanskt, hugsanlega lánsorð úr latínu "pira", fleirtala af "pirum", álíkt Gríska ἄπιος "apios" (frá Mykenska "ápisos"), sem er af semitískum uppruna (Arameiska/Syriac "pirâ", í merkingunni "ávöxtur", frá sögninni "pra", sem þýðir "að gefa af sér, fjölgun, bera ávöxt").

Ættkvíslarnafnið var sett af Carl von Linné 1753 í bókinni Species Plantarum.

Útbreiðsla.

Pera er jurt upprunnin frá strandlægum og milt tempruðum svæðum gamla heimsins, frá Vestur-Evrópu og Norður-Afríku austur yfir Asíu.

Lýsing.

Þetta er meðalstórt tré sem verður 10 til 17m hátt, oft með granna krónu; nokkrar tegundir eru runnakenndar.

Blöðin eru stakstæð, heil, 2-12 sm löng, skærgræn á sumum tegundum, þétt silfurhærð á öðrum; blaðlögun getur verið frá breiðegglaga til mjó lensulaga. Flestar tegundir eru lauffellandi en ein eða tvær í suðaustur Asíu eru sígrænar. Flestar eru kuldaþolnar, þola á milli -25°C og -40°C, nema sígrænu tegundirnar sem þola bara niðaur að −15°C.

Blómin eru hvít, sjaldan bleik eða gulleit 2 - 4sm í þvermál og með fimm krónublöð. Ávöxtur flestra villtra tegunda er 1 - 4sm í þvermál, en í sumum ræktuðum afbrigðum allt að 18 sm í þvermál og 8 sm breið; lögunin er frá að vera kúlulaga til hins sígilda perulaga forms.

Saga.

Ræktun á perum á tempruðum svæðum nær langt aftur fyrir ritaðar heimildir, og eru sannanir fyrir nytjum á þeim síðan á forsögulegum tímum. Orðið pera, eða samsvarandi, kemur fyrir í öllum keltneskum málum.

Ættkvíslin er talin vera upprunnin frá sem nú er vestur Kína við fjallarætur Tian Shan, fjallgarðs í Mið Asíu, og hafa breiðst út norður og suður meðfram fjallagörðum og þróast í yfir 20 aðaltegundir .

Asískar tegundir með meðalstóra til stóra ávexti eru til dæmis "P. pyrifolia", "P. ussuriensis", "P. × bretschneideri", "P. × sinkiangensis", og "P. pashia."

Helstu tegundir.

Það eru á milli 25 til 28 Pyrus tegundir:
Sigil

Sigil er ókeypis opinn hugbúnaður og ritill til að skrifa EPUB rafbækur. Hönnun á Sigil ritlinum hófst árið 2009 og voru það Strahinja Val Marković og fleiri sem stóðu að því. John Schember var aðahönnuður frá júlí 2011 til júní 2015. Kevin Hendricks og Doug Massay tóku yfir hönnun á Sigin í júní 2015.

Sigil er fáanlegt fyrir Microsoft Windows, Mac OS X og Linux og er gefið út undir GNU GPL notendaleyfi. Sigil styður bæði við ritun á EPUB skjölum með því að nota kóða og WYSIWYG ritvinnslu og mögulegt er að taka in bæði HTML og einfaldar textaskrár. Sigil styður vel EPUB2 staðal en bauð upp á takmarkaðan stuðning við EPUB3 þangað til með útgáfu 0.9.3 sem kom út í janúar 2016 og er nú unnið að því að gera Sigil bæði samhæft EPUB2 og EPUB3.
Ljósareynir

Ljósareynir er tegund af reyniviði. Hann er ættaður úr vestur Sichuan og Yunnan í Kína þar sem hann vex í blönduðum skógum á fjallshlíðum í 1600–3000 m. yfir sjávarmáli. "S. scalaris" er runni eða lítið tré, 3–7 m hátt.

"Ljósareynir" er stundum ræktaður. Hann er sagður vera mjög laglegt lítið tré meðal rauðgul-berja reynitegunda (í undirættkvísl Sorbus). Vegna þess að hann er sjálfsófrjór og að mjög fáir klónar eru í ræktun, eru flestar plöntur sem eru ræktaðar af þessari tegund í raun blendingar.
Wardruna

Wardruna er norsk hughrifahljómsveit sem dregur innblástur sinn frá rúnum og andlegum hefðum norrænnar menningar. Hljómsveitin var stofnuð af Einari Selvik (einnig þekktur sem Hvíthrafn) árið 2003 ásamt tónlistarmönnunum Gaahl og Lindy Fay Hella.

Árið 2009 kom út fyrsti geisladiskur hljómsveitarinnar "Rúnaljóð - Gap var ginnunga" og var hún tileinkuð 8 rúnum. Annar geisladiskur hljómsveitarinnar "Rúnaljóð - Yggdrasill" kom út árið 2013 og sá var tileinkaður öðrum rúnum af sama fjölda.

Árið 2014 hlaut hljómsveitin heimsathygli þegar lög hennar voru notuð í írsk-kanadísku sjónvarpsþáttaröðinni Vikings.

Árið 2015 sagði Einar Selvik, þegar hann útskýrði merkingu að baki laginu Helvegurinn, að tilgangurinn með Wardruna væri ekki tilraun til að endurskapa hið forna heldur að skapa nýja söngva, ný lög, því söngvarnir sem eitt voru væru horfnir, væru dauðir.

Árið 2022 kom sveitin fram í Eldborg í Hörpu.
Okkar eigin Osló

Okkar eigin Osló er íslensk kvikmynd frá árinu 2011, framleidd af Ljósbandi ehf. Hún fjallar um manneskjur sem fara á stefnumót í Osló og reyna að láta sambandið ganga upp á Íslandi.
Bókasafn Reykjanesbæjar

Bókasafn Reykjanesbæjar er almenningsbókasafn sem varð til við sameiningu þriggja sveitarfélaga á Suðurnesjum árið 1994. Var þá ákveðið að sameina almenningsbókasöfnin Bókasafn Keflavíkur, Bókasafn Njarðvíkur og Lestrarfélagið í Höfnum í eitt safn.
Lyngreynir

Lyngreynir ("Sorbus poteriifolia") er reynitegund sem var lýst af Hand.-Mazz.

Þetta er skriðull runni sem verður mest um 30 sm hár. Hefur verið lítið eitt ræktaður hérlendis.
Davíðslykill

Davíðslykill (fræðiheiti "Primula egaliksensis") er blóm af ættkvísl lykla sem var fyrst lýst af Morten Wormskjold og Jens Wilken Hornemann.

Lýsing.

Grannur stöngull, 5 - 15 sm á hæð. stofnblöðin þunn, óreglulega sporbaugótt, heilrend, aldrei mjölvuð. Stilkurinn á lengd við blökuna. Blómin smá bláleit. Blómgast í maí - júní.

Útbreiðsla og búsvæði.

Útbreiðsla Davíðslykils; Grænland (Tunugdliarfik, Igaliko-firði og Itvineq og Ilualiafik í "Nuup Kangerlua)", norðurhluti N-Ameríku (Alta., B.C., Man., Nfld. and Labr., N.W.T., Nunavut, Ont., Que., Yukon; Alaska, Colo., Wyo) , Norðaustur Rússlandi.

Hefur aðeins fundist við Stóru Hámundarstaði í Eyjafirði. Talinn útdauður hér.

Búsvæði; rök engi, við læki og rökum sjávarbökkum og á mómýrum.

Engar undirtegundir.

Uppruni og undirtegundir.

Útlitseinkenni og erfðafræðilega gögn (A. Guggisberg et al. 2006) benda til að "Primula egaliksensis" sé upphaflega blendingur milli sect. "Aleuritia" og "Armerina", og mögulegir foreldrar séu "P. nutans" og "P. mistassinica" eða forsögulegt form þeirrar tegundar. 2n = 36
Gýgjarlykill

"Primula grandis" er blóm af ættkvísl lykla. Áður gekk hann undir nafninu Sredinskya grandis.

Lýsing.

Blöðin eru græn, án mélu, 13 sm löng og 7 sm breið. Fölgul blómin eru á hvítmélugum, allt að 70 sm stönglum. Hanga niður 15 til 40 saman.

Útbreiðsla og búsvæði.

Frá vestur Kákasus, Georgíu og vestur Cis-Kákasus. Vex þar í rökum fjallaengjum og við læki í 1200 til 3200 m. yfir sjávarmáli.

Ræktun.

Auðræktaður og harðger. Meira sérkennilegur en fallegur.
Fellalykill

Fellalykill (fræðiheiti "Primula alpicola") er blóm af ættkvísl lykla. Honum var fyrst safnað 1926 af Frank Kingdon-Ward og var lýst sem afbrigði af Primula microdonta af William Wright Smith, en síðar skrásettur sem eigin tegund af Otto Stapf.

Lýsing.

Hann verður 15 - 50 sm (sjaldan að 1m) með mörgum bjöllulaga blómum. Blómin geta verið í ýmsum litum; hvít, gul og ýmsum fjólubláum litbrigðum. Þau eru stundum talin til afbrigða, svo sem; var violacea og var. luna, en ósamræmi er í nafngjöfunum. Sterkan og sætan ilm leggur af blómunum.

Útbreiðsla og búsvæði.

Fellalykill er upprunninn frá Bútan og suðaustur Tíbet, þar sem hann vex í miklum mæli meðfram Tsangpo (efri hluti Brahmaputra) ásamt Friggjarlykli. Vaxtarsvæði þeirra liggja þó nær aldrei saman; Friggjarlykill kýs rakari jarðveg nær ám og Fellalykill vill þurrari svæði.

Ræktun.

Þrífst mjög vel og auðveldur í ræktun. Blómstrar í júlí.
Kransalykill

Kransalykill (fræðiheiti "Primula bulleyana") er blóm af ættkvísl lykla.
Silfurlykill

Silfurlykill (fræðiheiti "Primula marginata") er blóm af ættkvísl lykla.
Primula sinomollis

"Primula sinomollis" er blóm af ættkvísl lykla.
Primula anvilensis

"Primula anvilensis" er blóm af ættkvísl lykla.
Tyrkjalykill

Tyrkjalykill (fræðiheiti "Primula auriculata") er blóm af ættkvísl lykla.
Gljúfurlykill

Gljúfurlykill (fræðiheiti "Primula concholoba") er blóm af ættkvísl lykla.
Rjóðurlykill

Rjóðurlykill (fræðiheiti "Primula geraniifolia") er blóm af ættkvísl lykla.
Gulygla

Gulygla (fræðiheiti: "Noctua pronuba") er með 48-60 mm. vænghaf. Hún er útbreidd í allri Evrópu nema lengst í norðri. Hún finnst á láglendi víða um Ísland nema vestfjörðum.
Mánalykill

Mánalykill (fræðiheiti "Primula luteola") er blóm af ættkvísl lykla.
Netlykill

Netlykill (fræðiheiti "Primula reticulata") er blóm af ættkvísl lykla.
Krókus

Krókus, einnig nefnd dverglilja, saffran eða snæblóm, er ættkvísl blóma af sverðliljuætt. Nafn ættkvíslarinnar er dregið af gríska "κρόκος" ("krokos"). Það er aftur á móti líklega tökuorð úr semísku máli, skyldu hebresku (כרכום) "karkōm", arameísku (ܟܟܘܪܟܟܡܡܐ) "kurkama", og arabísku (كركم) "kurkum", sem þýðir „saffran“ ("Crocus sativus"), „saffrangulur litur“ eða „túrmerik“ (sjá "Curcuma"). Orðið kemur þá upphaflega úr sanskrít "kunkumam" (कुङ्कुमं) „saffran“ nema að það sjálft sé komið úr því semitíska. Enska heitið er 16. aldar aðlögun á latínuheitinu en fornenska hafði fyrir "croh" yfir „saffran“.

Saga.

Ræktun og uppskera á Crocus sativus fyrir saffran var fyrst skráð við Miðjarðarhaf sérstaklega á Krít. Freskur sem sýna það hafa fundist á Knossos á Krít, auk þess á álíka gömlum stað á Akrotiri á Santorini.

Fyrsti krókusinn sem sást á Hollandi, þar sem krókus vex ekki náttúrulega, voru af laukum frá Miklagarði, um 1560, frá sendiherra Hins heilaga Rómverska Keisara til "Sublime Porte", Ogier Ghiselin de Busbecq. Nokkrir laukar voru gefnir til Carolus Clusius við grasagarðinn í Leiden. Eftir 1620, sem er áætluð dagsetning málverks Ambrosiusar Bosschaert ("mynd, fyrir neðan"), höfðu ný garðaafbrigði verið þróuð, svo sem rjómalitur krókus með fjöðruðu munstri bronslitu, áþekku afbrigðum sem enn finnast á markaði. Bosschaert vann eftir undirbúningsteikningum til að gera samsett verk sem sýndi blóm alls vorsins, ýkti krókusinn svo að hann líktist túlípana, en mjó graslík blöðin sýna að þetta er krókus.

Helstu tegundir.

Nytjar.

Nokkrar tegundir eru taldar ætar eða jafnvel nytjaðar í upprunalandinu. Má þar nefna: Crocus adanensis, Crocus aleppicus, Crocus ancyrensis, Crocus cancellatus, Crocus flavus, Crocus hermoneus, Crocus hyemalis, Crocus moabiticus, Crocus nevadensis, Crocus nudiflorus, Crocus pallasii, Crocus serotinus, Crocus sieberi og Crocus vernus.

Haustblómstrandi krókusar.

Sumar tegundir eru þekktar sem haustkrókusar sem blómstra síðla sumars og um haust oft áður en blöðin birtast. Það ætti ekki rugla þeim saman við eiginlega haustkrókusa, "Colchicum". Haustblómstrandi tegundir eru:

"C. laevigatus" er með langt blómgunartímabil sem byrjar seint að hausti eða snemmvetrar og er fram í febrúar.

Tegundir.

Að neðan er flokkunin eins og hún var lögð fram af Brian Mathew í 1982, með fáeinum breytingum:
Mosajafni

Mosajafni er eina tegund ættkvíslarinnar sem vex á Íslandi.
Japanslerki

Japanslerki ("larix kaempferi") er lerkitegund sem vex í fjöllum Honshu-eyju Japans.

Tenglar.

Lerkitegundir - Skógrækt ríkisins
Knappareynir

Knapparreynir ("Sorbus americana") er reynitegund.

Lýsing.

"Knappareynir" er tiltölulega lítið tré, nær aðeins 12 metra hæð. Hann nær sinni mestu hæð á norðurströnd Huron-vatns og Superior-vatns.[4]

Hann líkist mikið Ilmreyni (Sorbus aucuparia).

Litningafjöldi 2n=34

Útbreiðsla.

Upprunninn úr austurhluta Norður Ameríku;

Ræktun.

Erlendis.

Knappareynir er ræktaður sem skrauttré í einka- og almenningsgörðum. Hann kýs raka og frjóan jarðveg, jafnvel við mýrajaðar, en nýtur sín í grýttum fjallshlíðum. Afbrigði af honum ("Sorbus americana" 'Dwarfcrown') er nokkuð notað í görðum og sem götutré.[8]

Á Íslandi.

Hefur reynst harðgerður og þrifist mjög vel. Aðallega til í grasagörðunum.
Marcus Aemilius Lepidus (ræðismaður 46 f.Kr.)

Marcus Aemilius Lepidus (um 89 f.Kr. – 12 eða 13 f.Kr.) var rómverskur stjórnmálamaður og herstjórnandi, þekktastur fyrir að hafa tekið þátt í síðara þremenningasambandinu.

Lepidus var stuðningsmaður Júlíusar Caesars og stýrði Rómaborg á meðan Caesar var á Grikklandi að berjast við Pompeius. Þegar Caesar hafði tryggt sér völdin í Rómaveldi sá hann til þess að hann og Lepidus voru kosnir ræðismenn árið 46 f.Kr.. Einnig gerði Caesar Lepidus að meistara hestsins ("magister equitum"), ásamt Marcusi Antoniusi, og voru þeir tveir þá helstu aðstoðarmenn Caesars. Þegar Caesar var myrtur árið 44 f.Kr. vildi einn helsti samsærismaðurinn, Gaius Cassius Longinus, einnig myrða Lepidus og Marcus Antonius en Marcus Junius Brutus hnekkti þeirri ákvörðun og Lepidus slapp því. Eftir dauða Caesars tók Lepidus við embætti æðsta trúarleiðtoga ("pontifex maximus") og hélt hann því embætti til dauðadags.

Árið 43 f.Kr. myndaði Lepidus síðara þremenningasambandið með Marcusi Antoniusi og Octavíanusi, erfingja Caesars. Þremenningasambandið var stofnað til fimm ára og tóku þeir í raun öll völd í vesturhluta Rómaveldis. Samkvæmt samkomulaginu tók Lepidus við stjórn Hispaníu og Gallíu Narbonensis. Á meðan var austurhluti Rómaveldis á valdi Brutusar og Cassiusar, morðingja Caesars. Þremenningasambandið var í raun stofnað til höfuðs Brutusi og Cassiusi og því fóru Octavíanus og Marcus Antonius til Grikklands til að mæta þeim og börðust fylkingarnar í orrustunni við Filippí. Octavíanus og Antonius höfðu betur í orrustunni en á meðan herferðinni stóð var Lepidus í Róm. Að orrustunni lokinni var heimsveldinu öllu deilt upp í valdasvæði þremenninganna og að þessu sinni hlaut Lepidus stjórn yfir Africu og Numidiu á meðan Octavíanus og Antonius hlutu báðir mun stærri yfirráðasvæði. Staða Lepidusar innan þremenningasambandsins varð veik við þetta og dvínuðu völd hans jafnt og þétt. Eftir að hafa deilt við Octavíanus um völd yfir Sikiley yfirgáfu flestir stuðningsmenn Lepidusar hann og í kjölfarið missti hann öll sín embætti að undanskildu embætti "pontifex maximus".
Sigurður Guðmundsson (f. 1942)

Sigurður Guðmundsson (f. 1942) er íslenskur myndlistarmaður og einn af stofnendum SÚM-hópsins og samnefnds gallerís.
Goðareynir

Goðareynir (Sorbus latifolia) er tegund reyniviðar sem vex í Evrópu og verður rúmlega 15 metrar að hæð. Hann er með breiða krónu og gljáandi greinar.

Lýsing.

Goðareynir er meðalstórt sumargrænt tré sem verður á milli 10 og 20 m. hátt, með bol sem verður allt að 60sm í þvermál. Blöðin eru 5 - 10 löng og breið (sjaldan að 20 sm löng og 12 sm breið), en vanalega eru þau jafn breið og þau eru löng. (Latifolia er latína fyrir 'breið-blaða'.) Þau eru græn að ofan, grálóhærð að neðan, með sex til tíu þríhyrndar tennur á hvorum jaðri. Hvít blómin eru 1 - 1,5 sm í þvermál, í um átta sm. (þvermál) hálfsveip. Ávöxturinn kringlóttur, dauflega brúnrauður, 10 - 12mm í þvermál, með stórum fölum loftaugum, þroskast seint að hausti.

Flokkun.

Goðareynir er af blendingsuppruna, milli Sorbus torminalis og einhvberri tegund af Aria undirætthvíslinni (Sorbus aria og fleiri), en fjölgar sér með geldæxlun og eru afkvæmin eins og móðurtréð. Hann er fjórlitna.

Hann var áður talinn vera afbrigði af Silfurreyni ("Sorbus intermedia)", og var meðhöndlaður sem slíkur af nokkrum höfundum, svo sem A. P. de Candolle og J. C. Loudon, á nítjándu öld. Á sama tíma, merkti ræktandinn, George Loddiges, sem Loudon hafði í miklum metum, trén í trjásafni sínu í Abney Park Cemetery í 1840, sem "Sorbus latifolia", sem er nú viðurkennt nafn tegundarinnar. Endurspegla samnöfnin töluverðan mun á skoðunum síðustu tvær aldirnar um upphaf tegundarinnar og staðsetningu, svo sem; "Crataegus latifolia" Lam.; "Pyrus latifolia" (Lam.) Lindl.; "P. intermedia" var. "latifolia" (Lam.) D.C., og "P. edulis" Willd.

Útbreiðsla.

Goðareynir er upprunalega aðeins í Fontainebleau, suður af Paris í Frakklandi, þaðan sem hann hefur verið þakktur síðan á átjándu öld. Þar sem hann er frjósamur og fjölgar sér með geldæxlun, hefur honum tekist að breiðast út langt frá uppruna sínum í hinum vernduðu Fontainebleau skógum, svo sem í Abney Park Cemetery (í Stoke Newington, London).

Ræktun og nytjar.

Goðareynirinn frá Fontainebleau hefur verið plantað í garða til skrauts, eða í trjásöfn, eða einka og almenningsgörðum um Evrópu og Norður Ameríku, síðan hann var kynntur til evrópskrar garðræktar um 1750.

Þó það sé sjaldgæft, er það nytjað á nokkra vegu. Æt berin voru seld á götumörkuðum í Fontainebleau til um 1950, og einsleitur og endingargóður viðurinn hefur reynst nytsamur til nokkurra hluta.

Hinir fornu skógar sem hann vex eru undir vernd frönsku "Office National des Forêts".
Katharine Isabelle

Katharine Isabelle (fædd Katharine Isobelle Murray 2. nóvember, 1981) er kanadísk leikkona sem er þekktust fyrir hlutverk sín í Ginger Snaps seríunni, American Mary og Freddy vs. Jason.

Einkalíf.

Isabelle er fædd og uppalin í Vancouver, Bresku Kólumbíu.

Ferill.

Sjónvarp.

Fyrsta sjónvarpshlutverk Isabelle var árið 1989 í sjónvarpsmyndinni "Last Train Home". Síðan þá hefur hún komið fram sem gestaleikari í þáttum á boð við Goosebumps, The X Files, Da Vinci´s Inquest, Smallville, Stargate SG-1, Supernatural, Sanctuary og Psych.

Isabelle lék í dramaseríunnni Endgame sem Danni árið 2011 en aðeins þrettán þættir voru gerðir. Síðan lék hún stórt gestahlutverk sem Margot Verger í drama/spennu-seríunni Hannibal frá 2014-2015.

Kvikmyndir.

Fyrsta kvikmyndahlutverk Isabelle var árið 1989 í Cousins. Síðan þá hefur hún komið fram í kvikmyndum á borð við The Last Winter, Josie and the Pussycats, Insomnia, Show Me, Frankie &amp; Alice og Victims.

Isabelle er þekkt fyrir hlutverk sitt sem Ginger í hrollvekjumyndunum Ginger Snaps en alls hefur hún leikið í þremur myndum um sömu persónuna.

Að auki hefur hún leikið í öðrum hrollvekjumyndum á borð við Freddy vs. Jason, Rampage, See No Evil 2 og American Mary.

Verðlaun og tilnefningar.

Austin Fantastic Fest verðlaunin

Canadian Filmaker´s Festival verðlaunin

Fangoria Chainsaw verðlaunin

Fright Meter verðlaunin

Gemini verðlaunin

Leo verðlaunin

Screamfest verðlaunin

Toronto After Dark Film Festival verðlaunin
Runnareynir

Runnareynir er reynitegund.

Lýsing.

Runnareynir er runni, 1 til 2 m. Blöðin eru fjaðurlaga, 9 til 20 sm löng, með 7 til 11 lensulaga og tenntum smáblöðum. Þau eru glansandi græn að ofan og fölgræn að neðan. Blómin 10mm í ögn hangandi hálfsveip, hvít með rauðleitum blæ. Fáblóma. Berin eru rauð, 12 til 20mm löng og 10 til 16 mm breið.

Breytileg, tvílitna tegund (2n=34).

Útbreiðsla og búsvæði.

Runnareynir er upprunninn frá Norðaustur Asíu; Alútaeyjar austur til Kamtschtka og strendur A Rússlands og til fjalla í Japan (Hokkaido og norðurhéruðum Honshu, vex við jaðar fjallaskóga).
Meginhlutagreining

Meginhlutagreining (e. "principal component analysis") er framkvæmd til að finna línulegar samsetningar sem aftur gera grein fyrir samdreifingu breyta í gagnasafni.
Smárar

Smárar er samheitið yfir tegundirnar í smáraættkvísl (Trifolium á Latínu er "tres" "þrír" + "folium" "blað"), sem samanstendur af um 300 tegundum jurta í Ertublómaætt (Fabaceae). Ættkvíslin hefur heimsútbreiðslu; mesti fjölbreitileiki hennar er í tempruðum svæðum norðurhvels, en margar tegundir finnast einnig í Suður-Ameríku og Afríku, oft á hálendi á hitabeltissvæðum. Þeir eru smávaxnir einæringar, tvíæringar, eða fjölæringar. Smárar geta verið sígrænir. Blöðin eru þrískift, sjaldar 4-, 5- eða 6-skift, og blómin eru mörg saman í stórum, egglaga eða hnöttóttum kolli; rauð, bleik, hvít eða gul. Fræin eru í belgjum, 1 til 4 í hverjum. Aðrar skyldar ættkvíslir sem einnig eru nefndar smárar eru "Melilotus" (Steinsmári) og "Medicago" (Refasmárar).

Ræktun.

Nokkrar tegundir smára eru mikið ræktaðar sem fóðurplöntur. Þar sem smárar eru í sambýli við niturbindandi gerla eru þeir einkar æskilegir í ræktun á beitilöndum og ökrum. Eru gerlarnir einkum af ættkvíslunum Rhizobium og Bradyrhizobium.

Helstu smárar á Íslandi eru; Hvítsmári ("Trifolium repens") og Rauðsmári ("Trifolium pratense"). Hvítsmári er vinsæll fyrir nokkra hluti; hann sprettur aftur eftir endurtekinn slátt, hann er næringarríkur fyrir búfénað, hann vex vel í mismunandi jarðvegi og bætir hann með hjálp niturbindandi baktería í rótum.

Býflugnabændur njóta góðs af smára þar sem hann er ein af betri uppsprettum blómasafa (nektar) fyrir alibýflugur.

"Trifolium repens", hvítsmári, er fjölær tegund sem er algeng á vallendi og túnum á láglendi. Blómin eru hvít eða bleikleit og verða brúnleit og niðursveigð við þroska. Túnsmári "(Trifolium hybridum)", er fjölæringur sem var tekinn til ræktunar snemma á 19 öld og hefur ílenst víða um heim. Blómin eru hvít eða rauðleit. "(Trifolium medium)", Skógarsmári, er skriðull fjölæringur með hlykkjóttum stönglum og rauðleitum blómum. Það er verið að kanna möguleika á kynblöndun hans og rauðsmára "(T. pratense)" til að mynda langlífa ræktunarjurt.

Valdar tegundir.

Ættkvíslin "Trifolium" hefur nú 245 viðurkenndar tegundir:
Clutch

Clutch er bandarísk hljómsveit frá Germantown, Maryland, stofnuð árið 1991. Meðlimirnir kynntust í menntaskóla (high school). Í byrjun ferils var hljómsveitin hluti af harðkjarnasenunni en fór að þróast út í stóner rokk með plötunni "Elephant riders". Einnig hafa áhrif úr blús verið í seinni tíð hjá sveitinni. Clutch stofnaði árið 2008 eigið útgáfufyrirtæki; Weathermaker. Árið 2015 afrekaði Clutch að komast á toppinn á Billboard rokklistanum í Bandaríkjunum fyrir plötuna "Psychic Warfare".

Hljómsveitin hefur hlotið nokkrar vinsældir fyrir lögin "Careful With That Mic..." (2001), "The Mob Goes Wild" (2004) og "Electric Worry" (2007).

Tenglar.

Heimasíða Clutch
Enniberg

Enniberg er nyrsti punktur Færeyja og er staðsett á eyjunni Viðoy. Það er einnig næsthæsta standberg Evrópu og er 754 metra lóðrétt fall af því (Hornelen í Noregi er hærra). Nátengt Ennibergi er Villingadalsfjall sem er þriðja hæsta fjall Færeyja eða 844 metrar.
Mordviníska

Mordviníska er þriðja stærsta mál hinnar úrölsku málaættar, eftir vitaskuld ungversku og finnsku, talað af um einni milljón manna í Mordviníu í Rússlandi þar sem það hefur opinbera stöðu. Rituð með kirilísku letri. Helstu mállýskur eru 2, moksja og ersía. Tilheyrir finnó-úgrísku grein úralskra mála.